sagorsarker/bangla-wikipedia huggingface dataset:
বেনেডিক্ট হোলারবাখ

বেনেডিক্ট হোলারবাখ (; জন্ম: ১৭ মে ২০০১) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
২০১৮ সালে, হোলারবাখ জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।
বেনেডিক্ট হোলারবাখ ২০০১ সালের ১৭ই মে তারিখে জার্মানির স্টার্নবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
হোলারবাখ জার্মানি অনূর্ধ্ব-১৮ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি ২ ম্যাচে অংশগ্রহণ করে ১টি গোল করেছেন।
কচাকাটা থানা

কচাকাটা থানা বাংলাদেশের কুড়িগ্রাম জেলার অন্তর্গত নাগেশ্বরী উপজেলার একটি থানা। এটি বাংলাদেশের সীমান্তবর্তী একটি থানা। 
২০০৩ খ্রিস্টাব্দে কচাকাটা থানা প্রতিষ্ঠা লাভ করে।
ভূরুঙ্গামারী উপজেলার ১টি ইউনিয়ন ও নাগেশ্বরী উপজেলার ৪টি ইউনিয়নের প্রশাসনিক কার্যক্রম কচাকাটা থানার অধীন।
সাইফুদ্দিন খুশকদম

আল মালিকুয যাহির সাইফুদ্দিন আবু সাইদ খুশকদম ইবনে আব্দুল্লাহ নাসিরি মুয়াইয়্যাদি (; - ৯ অক্টোবর ১৪৬৭) ২৮ জুন ১৪৬১ থেকে ৯ অক্টোবর ১৪৬৭ পর্যন্ত মিশর ও সিরিয়ার একজন মামলুক সুলতান ছিলেন। তিনি মিশরের কায়রোতে জন্মগ্রহণ করেছিলেন।
খুশকদমের স্ত্রীদের একজন ছিলেন খাওয়ান্দ শুকুরবে। তিনি একজন সার্কাসীয় ছিলেন এবং সুলতান নাসির ফারাজের একজন আজাদকৃত দাসী ছিলেন। তিনি আমির আরবুক জাকামির সাথে বিয়ে করেছিলেন, যার সাথে তার বায়খুন (মৃত্যু: ৩১ জুলাই ১৪৬২) নামের কন্যা ছিল। আরবুকের মৃত্যুর পর তিনি খুশকদমকে বিয়ে করেন। তার মেয়ে সুলতানের সৎ মেয়ে হিসেবে পরিচিতি লাভ করেন। তাকে খুশকদমের সমাধিতে সমাহিত করা হয় এবং তার পুত্র শিহাবুদ্দিন আহমাদ আইনির (মৃত্যু: ১৫০৩) পিতার মৃত্যুর পর খুশকদম তাকে লালন-পালন করেন। শুকুরবে অস্বাভাবিকভাবে দৃঢ় ইচ্ছাশক্তিসম্পন্ন ছিলেন বলে জানা গেছে। ১৪৬৬ সালে শুকুরবের মৃত্যুর পর খুশকদম খাওয়ান্দ সুরবেকে বিয়ে করেন। সুরবে তার ক্রীতদাসীদের মধ্যে একজন ছিলেন। সুরবের সাথে তার একটি কন্যা ছিল।
তারাপদ মুখোপাধ্যায়

তারাপদ মুখোপাধ্যায় (৬ ডিসেম্বর ১৯২৮- ৭ জুলাই ১৯৯০) ছিলেন ভারততত্ত্বের গবেষক এবং অধ্যাপক-লেখক। 
তারাপদ মুখোপাধ্যায়ের জন্ম ১৯২৮ খ্রিস্টাব্দের ৬ ডিসেম্বর ব্রিটিশ ভারতের অধুনা বাংলাদেশের খুলনা জেলার আজগড়া গ্রামে। গ্রামের স্কুলেই তার পডাশোনা শুরু হয়। ১৯৪৪ খ্রিস্টাব্দে মাট্রিক পাশের পর কলকাতায় চলে আসেন। স্কটিশ চার্চ কলেজ থেকে আই.এ ও বি.এ পাশের পর কলকাতা বিশ্ববিদ্যালয় বাংলা ভাষা ও সাহিত্যে এম.এ পাশ করে কিছু দিন ‘রামতনু লাহিড়ী গবেষক’ হিসাবে বিশ্ববিদ্যালয়ের সঙ্গে যুক্ত থাকেন। পরে উচ্চতর গবেষণার জন্য লন্ডনে যান। সেখানে ‘ব্রজবুলি’ভাষার উপর গবেষণা করে লন্ডন বিশ্ববিদ্যালয় হতে পিএইচডি ডিগ্রি লাভ করেন।
দেশে ফিরে তিনি বর্ধমান বিশ্ববিদালয়ের অধ্যাপক নিযুক্ত হন। পরে তিনি বাংলা ভাষা ও সাহিত্যের প্রধান অধ্যাপক হন। এর পূর্বে তিনি লন্ডন বিশ্ববিদ্যালয়ের প্রাচ্যবিদ্যা বিভাগে ছয় বৎসর (১৯৫৪-১৯৬০) অধ্যাপনা করেন। ১৯৬৩ খ্রিস্টাব্দ হতে আমৃত্যু লন্ডনের স্কুল অফ ওরিয়েন্টাল স্টাডিজের অধ্যাপক ছিলেন। ভাষাতত্ত্ব ও বাংলা ভাষা নিয়ে গ্রন্থ রচনা করেন এবং জার্মানী, ফ্রান্স ও অস্ট্রিয়ায় বক্তৃতা করেন। ১৯৫৪ খ্রস্টাব্দে প্রকাশিত সমালোচনা গ্রন্থ "আধুনিক বাংলা কাব্য" ছাত্রমহলে বেশ সমাদৃত হয়। তিনি "ব্রাহ্মণ-রোমান ক্যাথলিক সংবাদ" গ্রন্থের রচয়িতা দোম আন্তোনিও দে রোজারিও-এর জীবনী নিয়ে ১৯৮৪ খ্রিস্টাব্দে রচনা করেন গ্রন্থ- "ইতিহাসে উপেক্ষিত"। পর্তুগালের লিসবনে গিয়ে দোম আন্তোনিওর রচনাদি আবিষ্কার করেন। এছাড়াও সংস্কৃত ভাষাতে প্রাচীনকালে যে দলিলপত্র লেখা হত তার প্রমাণ তিনি বৃন্দাবনের রাধাদামোদর মন্দির থেকে সংগ্রহ করেন।
ড. তারাপদ মুখোপাধ্যায় রচিত ও সম্পাদিত গ্রন্থগুলি হল-
রবীন্দ্রসংগীতের সমৃদ্ধ সংগ্রহ ছিল সঙ্গীত অনুরাগী অধ্যাপক তারাপদ মুখোপাধ্যায়ের। এছাড়াও তার সংগ্রহে ছিল অপরাধজগতের শব্দাবলির মূল্যবান সংগ্রহ।
তারাপদ মুখোপাধ্যায় ১৯৯০ খ্রিস্টাব্দের ৭ জুলাই লন্ডনে প্রয়াত হন। 
তারাপদ মুখোপাধ্যায়ের মৃত্যুর পর তার অপ্রকাশিত গবেষণাপত্র ও বৃন্দাবন হতে সংগৃহীত তথ্যনির্ভর অপ্রকাশিত রচনা নিয়ে ২০২১ খ্রিস্টাব্দে ইরফান হাবিব তারাপদ মুখোপাধ্যায়ের সঙ্গে যৌথভাবে প্রকাশ করেন-"ব্রজ ভূম ইন মুঘল টাইমস্:দ্য স্টেট,পেজ্যান্টাস্ অ্যান্ড গোসাইনস্" শীর্ষক গ্রন্থ। ISBN978-93-8589-023-9
নাগেশ্বরী থানা

নাগেশ্বরী থানা বাংলাদেশের কুড়িগ্রাম জেলার অন্তর্গত নাগেশ্বরী উপজেলার একটি থানা।
১৭৯৩ খ্রিস্টাব্দে নাগেশ্বরী থানা প্রতিষ্ঠা লাভ করে।
নাগেশ্বরী উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম নাগেশ্বরী থানার অধীন।
নাগেশ্বরী ইউনিয়ন

নাগেশ্বরী বাংলাদেশের কুড়িগ্রাম জেলার অন্তর্গত নাগেশ্বরী উপজেলার একটি সাবেক ইউনিয়ন।
নাগেশ্বরী ইউনিয়নের আয়তন ছিল ৪২ বর্গ কিলোমিটার।
নাগেশ্বরী ইউনিয়ন ছিল নাগেশ্বরী উপজেলার আওতাধীন ৫নং ইউনিয়ন পরিষদ। তবে নাগেশ্বরী পৌরসভা প্রতিষ্ঠার পর এ ইউনিয়নের সম্পূর্ণ অংশ পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।
১৯৯৮ ফিফা বিশ্বকাপ ফাইনাল

১৯৯৮ ফিফা বিশ্বকাপ ফাইনাল হচ্ছে ১৯৯৮ সালে অনুষ্ঠিত ফিফা বিশ্বকাপের সর্বশেষ ও শিরোপা নির্ধারণী খেলা। এটি ছিলো ফিফা বিশ্বকাপের ১৬তম আসরের ফাইনাল। এই খেলায় অংশগ্রহণ করেছিলো ফ্রান্স ও ব্রাজিল। খেলাটি অনুষ্ঠিত হয় ফ্রান্সের Stade de France স্টেডিয়ামে। খেলায় ফ্রান্স ৩-০ গোলে জয়লাভ করার মাধ্যমে তাদের ১ম বিশ্বকাপ শিরোপা জয় করে। খেলাটিতে ফ্রান্সের জিনেদিন জিদান ২ টি এবং ইমানুয়েল পেতিত ১টি গোল করেন। ওই ম্যাচে ম্যান অব দ্যা ম্যাচ হয়েছিলেন জিনেদিন জিদান (ফ্রান্স)। এই ম্যাচের মাধ্যমেই ব্রাজিল ও ফ্রান্স প্রথমবারের মতো বিশ্বকাপে্র ফাইনালে পরস্পরের মুখোমুখি হয়।
আম্রপালি দুবে

আম্রপালি দুবে (জন্ম: ১১ জানুয়ারি ১৯৮৭) একজন ভারতীয় অভিনেত্রী যিনি প্রধানত ভোজপুরি চলচ্চিত্রে অভিনয় করেন। তিনি "সাত ফেরে: সালোনি কা সফর" (২০০৮) অনুষ্ঠানের মাধ্যমে তার অভিনয়ে আত্মপ্রকাশ করেন এবং সুমন চরিত্রে "রেহেনা হ্যায় তেরি পালকন কি ছাওঁ মে" (২০০৯-২০১০) চলচ্চিত্রে সুমন চরিত্রে অভিনয় করার জন্য সর্বাধিক পরিচিত।
দুবে তার ভোজপুরি চলচ্চিত্রে আত্মপ্রকাশ করেন "নিরহুয়া হিন্দুস্তানি" (২০১৪) দিয়ে। সবচেয়ে বেশি পারিশ্রমিক পাওয়া ভোজপুরি অভিনেত্রীদের মধ্যে একজন, দুবে "নিরহুয়া হিন্দুস্তানি ২" (২০১৭), "বর্ডার" (২০১৮), "নিরহুয়া হিন্দুস্তানি ৩" (২০১৮), "নিরহুয়া চালাল লন্ডন" (২০১৯) এবং "শের সিং" (২০১৯) এর মতো সফল চলচ্চিত্রের অংশ হয়েছেন। তিনি দিনেশ লাল যাদবের সাথে তার অনস্ক্রিন জুটির জন্য পরিচিত। তিনি তার ভূমিকার জন্য অনেক পুরস্কার জিতেছেন।
দুবে ১১ জানুয়ারি ১৯৮৭ সালে উত্তর প্রদেশের গোরখপুর জেলায় জন্মগ্রহণ করেন। অবশেষে তিনি তার দাদার সাথে মুম্বাই চলে যান এবং সেখানে ভবনের কলেজে তার শিক্ষা শেষ করেন।
সাইফুদ্দিন বিলবে

<templatestyles src="Module:Infobox/styles.css"></templatestyles>
সাইফুদ্দিন বিলবে বা ইয়ালবাই (; মৃ. ১৯ সেপ্টেম্বর ১৪৬৮) ছিলেন ১৪৬৭ সালের ৯ অক্টোবর থেকে ৪ ডিসেম্বর পর্যন্ত মিশরের একজন মামলুক সুলতান।
বিলবে সার্কাসীয় বংশোদ্ভূত ছিলেন। মুয়াইয়্যাদ শাইখের শাসনামলে তাকে মিশরে আনা হয়। তিনি ভূমির মালিক হন এবং বার্সবের অধীনে দশজনের আমির হন, তারপর জাকমাকের অধীনে ড্রামসের আমির হন । তিনি মানসুর ফখরুদ্দিন উসমান কর্তৃক বন্দী হন, তারপর সাইফুদ্দিন ইনাল তাকে মুক্ত করেন। পরবর্তীতে তিনি খুশকদমের অধীনে ১৪৬৬ সালের সেপ্টেম্বরে আতাবেগ হন।
খুশকদমের মৃত্যুর পর ১৪৬৭ সালের অক্টোবরে তিনি সুলতান হন। তার শাসনামলে তিনি তার দাওয়িদার কবির খায়েরবেকের উপর নির্ভরশীল হয়ে পড়েন। যাইহোক, যাহিরি মামলুকরা বিলবে দখল করে এবং ১৪৬৭ সালের ৫ ডিসেম্বর তাকে ক্ষমতাচ্যুত করে, তারপর তিমুরবুগাকে সুলতান ঘোষণা করা হয়।
বিলবেকে পরে আলেকজান্দ্রিয়াতে বন্দী করা হয়, যেখানে তিনি ১৪৬৮ সালের ১৯ সেপ্টেম্বরে প্লেগ থেকে মারা যান।
জোয়ার-বাজরা-রাগি

জোয়ার-বাজরা-রাগি বা ইংরেজি পরিভাষায় মিলেট বলতে বাজরা, জোয়ার, রাগি ও অনুরূপ কিছু শস্যদানার সমষ্টিবাচক নাম। প্রাচীনকাল থেকেই সারা বিশ্বে চাষ হয়ে আসছে পুষ্টিগুণসমৃদ্ধ নানা বৈচিত্র্যের এইসব শস্য, যেগুলি প্রথম দিকে পশুখাদ্য বা দরিদ্রদের খাদ্য হিসাবে ব্যবহৃত হত। এই প্রজাতির বেশিরভাগই Paniceae গোত্রের অন্তর্ভুক্ত।
জোয়ার-বাজরা-রাগি এশিয়া ও আফ্রিকার অর্ধ-শুষ্ক আবহাওয়ার গ্রীষ্মমণ্ডলীয় অঞ্চলের গুরুত্বপূর্ণ ফসল। সারা বিশ্বের মোট উৎপাদনের ৯৭ শতাংশ এশিয়ার ভারত এবং আফ্রিকার মালি, নাইজেরিয়া ও নাইজারে উৎপাদিত হয়। এর মধ্যে কেবল ভারতেই সারা বিশ্বের জোয়ার-বাজরা-রাগির উৎপাদনের ৪১ শতাংশ হয়ে থাকে। ভারতের জোয়ার-বাজরা-রাগি উৎপাদনকারী শীর্ষ স্থানীয় পাঁচটি রাজ্য হল – রাজস্থান, মহারাষ্ট্র, কর্ণাটক, গুজরাট এবং মধ্যপ্রদেশ। বাজার মূল্য ও পুষ্টিগুণের পাশাপাশি অনুর্বর জমিতে ও অল্প বৃষ্টিপাতেই জোয়ার-বাজরা-রাগির উৎপাদন ভালোই হয়। তাই জোয়ার-বাজরা-রাগিকে "অতিবিস্ময়কর খাদ্যশস্য" বলা হয়। ।
ক্ষুদ্র দানাশস্যের একটি প্রজাতি হল জোয়ার, যার বার্ষিক উৎপাদন অন্যান্য জাতের দানাশস্যের দ্বিগুণ। এছাড়াও অন্যান্য ধরনের মিলেট হল ফিঙ্গার মিলেট বা রাগি, বার্নইয়ার্ড ঘাস বা মিলেট হল শ্যামা চাল, ফক্সটেইল মিলেট হল কাউন বা কাওন চাল, বাকহুইট হল কুট্টু লিটল মিলেট হল কুটকি।
জোয়ার-বাজরা-রাগি প্রায় সাত হাজার বছর ধরে খাদ্য হিসাবে গ্রহণ করা হত এবং "বহু-ফসলের কৃষি উন্নয়নে এবং বসতি স্থাপনে কৃষক সম্প্রদায়ের উত্থানে এর গুরুত্বপূর্ণ ভূমিকা ছিল।"
জোয়ার-বাজরা-রাগি পোয়াসি (Poaceae) পরিবারের অন্তর্গত ছোট-বীজযুক্ত ঘাস। অন্যান্য প্রধান খাদ্যশস্যের তুলনায় বৃষ্টিপাতে যেমন ভালো বৃদ্ধি হয়, অত্যন্ত সহনশীল হওয়ার কারণে শুষ্ক, আধা-শুষ্ক আবহাওয়ায় অনুর্বর মাটিতেও এগুলি ভালো জন্মায়, সার ও কীটনাশকের প্রয়োজন হয় না। মিলেট চাষে মানুষের খাদ্যের পাশাপাশি পশুখাদ্যেরও প্রয়োজন মেটায়।
জোয়ার-বাজরা-রাগি চাষ কার্বন পদচিহ্ন কমাতে সাহায্য করে।
জোয়ার-বাজরা-রাগির বিভিন্ন প্রজাতিগুলি কিন্ত ঘনিষ্ঠভাবে সম্পর্কিত নয়। সকলেই পোয়াসি (Poaceae) ঘাস পরিবারের সদস্য , তবে তারা বিভিন্ন উপজাতি বা এমনকি উপপরিবারের অন্তর্ভুক্ত হতে পারে।
সাধারণত চাষ করা মিলেটগুলি হল:
সাবফ্যামিলি ক্লোরিডোয়েডে ইরাগ্রোস্টিডিয়া গোত্র:
Panicoideae উপপরিবারে Paniceae উপজাতি:
Andropogoneae উপজাতি, এছাড়াও Panicoideae উপপরিবারে:
জোয়ার-বাজরা-রাগির বিভিন্ন প্রজাতির চাষবাস প্রাথমিকভাবে বিশ্বের বিভিন্ন অংশে শুরু হয়েছিল, বিশেষ করে পূর্ব এশিয়া, দক্ষিণ এশিয়া, পশ্চিম আফ্রিকা এবং পূর্ব আফ্রিকায়। তবে অনুমান করা হয় যে,  প্রাগৈতিহাসিক যুগে ধানের চেয়ে তুলনায় বেশি মিলেট চাষই হত, বিশেষকরে উত্তর চীনে ও কোরিয়ায়। ভারতের হরপ্পা সভ্যতার যুগে, চীনের নবপ্রস্তরযুগে বা কোরিয়ার মুমুন মৃৎশিল্পের আমলে যে সব শস্য  চাষ করা হত তার অন্যতম ছিল মিলেট।
২০২১ খ্রিস্টাব্দে, সারা বিশ্বে মিলেটের উৎপাদন হয়েছিল ৩০.১ মিলিয়ন মেট্রিক টন (এমএমটি)। ভারতে উৎপাদন হয়েছিল ১৩.২ এম এমটি যা সারা বিশ্বের ৪৪ শতাংশ। (সারণী)
নিচের সারণীটিতে প্রধান প্রধান খাদ্যশস্যের তুলনায় মিলেটের পুষ্টি উপাদান রান্নার করার বা প্রক্রিয়াজাত করার পূর্ব-পরিস্থিতি অনুসারে প্রদর্শিত হল। ভোজ্য হিসাবে গ্রহণ করতে রান্না করা হলে বা প্রক্রিয়াজাত করা হলে প্রতিটি শস্যের আপেক্ষিক পুষ্টি এবং পুষ্টিকর উপাদানগুলির সারণীতে প্রদর্শিত মান হতে উল্লেখযোগ্যভাবে আলাদা হতে পারে।</link>
আবদুল মজিদ (কুমিল্লার রাজনীতিবিদ)

আবদুল মজিদ (জন্ম: ৮ অক্টোবর ১৯৫০) একজন বাংলাদেশী শিক্ষক ও রাজনীতিবিদ। তিনি কুমিল্লা-২ আসনের সংসদ সদস্য ছিলেন।
আবদুল মজিদ ১৯৫০ সালের ৮ অক্টোবর কুমিল্লার হোমনা উপজেলার জয়নগর গ্রামে জন্মগ্রহণ করেন। তার বাবার নাম তোতা মিয়া ও মায়ের নাম ফিরোজা বেগম। তিনি ঢাকা বিশ্ববিদ্যালয় থেকে ফলিত গণিতে স্নাতকোত্তর ডিগ্রি অর্জন করেন।
লেখাপড়া শেষে আবদুল মজিদ কুমিল্লার মুরাদনগরের একটি কলেজে প্রভাষক পদে যোগদানের মাধ্যমে শিক্ষকতায় প্রবেশ করেন।শিক্ষকতা জীবনে তিনি দীর্ঘদিন অধ্যাপক ও অধ্যক্ষ হিসেবে দায়িত্বপালন করেছেন।
১৯৮৮ সালে তিনি পাঠ্যবইয়ের সহায়ক পুস্তক হিসেবে "পপি গাইড" প্রকাশ করা শুরু করেন। বড় মেয়ে নাহরিন ফারহানা (পপি)র নামানুসারে গাইডটির নামকরণ করা হয়। ৯০-এর দশকে জনপ্রিয় হয়ে ওঠা এই গাইডটির প্রকাশনা ২০১৩ সালে বন্ধ হয়ে যায়।
তিনি কুমিল্লায় অধ্যাপক আব্দুল মজিদ কলেজ, রেহানা মজিদ মহিলা কলেজ, অধ্যক্ষ আবদুল মজিদ মডেল স্কুল এন্ড কলেজসহ বেশ কিছু শিক্ষাপ্রতিষ্ঠান প্রতিষ্ঠা করেন।
আবদুল মজিদ ১৯৯৬ সালে আওয়ামী লীগে যোগ দানের মাধ্যমে রাজনীতিতে সম্পৃক্ত হন। হোমনা উপজেলা আওয়ামী লীগের জ্যেষ্ঠ সহসভাপতি ও আহ্বায়ক হিসেবে কাজ করার পর ২০০৪ সালে তিনি হোমনা উপজেলা আওয়ামী লীগের সভাপতি হিসেবে নির্বাচিত হন।
২০০৮ সালে অনুষ্ঠিত নবম জাতীয় সংসদ নির্বাচনে আবদুল মজিদ কুমিল্লা-২ আসনে প্রথমবারের মতো আওয়ামী লীগের মনোনয়ন নিয়ে প্রার্থী হন। নির্বাচনে তিনি এম কে আনোয়ারের কাছে পরাজিত হন। ২০১৪ সালে তিনি আওয়ামী লীগের মনোনয়ন পেলেও পরবর্তীতে মহাজোটের শরিক দল জাতীয় পার্টিকে আসনটি ছেড়ে দিতে হয়। ২০১৮ সালের একাদশ জাতীয় সংসদ নির্বাচনে আবদুল মজিদ দলীয় মনোনয়ন না পাওয়ায়, স্বতন্ত্র প্রার্থী হিসেবে মনোনয়নপত্র জমা দিলেও তা বাতিল হয়ে যায়।
২০২৪ সালের দ্বাদশ জাতীয় সংসদ নির্বাচনে তিনি স্বতন্ত্র প্রার্থী হিসেবে প্রতিদ্বন্দ্বিতা করেন এবং আওয়ামী লীগ মনোনীত সেলিমা আহমাদকে হারিয়ে কুমিল্লা-২ আসনের সংসদ সদস্য নির্বাচিত হন।
আবদুল মজিদের স্ত্রী রেহানা বেগম একজন শিক্ষক ও রাজনীতিবিদ। তিনি হোমনা উপজেলা পরিষদের চেয়ারম্যান হিসেবে দায়িত্ব পালন করছেন। তাদের ৩ মেয়ে। বড় মেয়ে নাহরিন ফারহানা (পপি)ও শিক্ষকতা পেশায় জড়িত।
শিখধর্মে ঈশ্বর

শিখধর্মে ঈশ্বর এমন একক সত্ত্বা হিসাবে কল্পিত যিনি সমগ্র সৃষ্টি এবং তার বাইরেও বিস্তৃত। এটি এক ওঙ্কারের প্রতীক হিসাবে সমস্ত সৃষ্টির মধ্যে থাকে। যেমন প্রতীক ইক ওঙ্কার দ্বারা। যে তার অহংবোধকে সমর্পণ করে সেই একত্বের ধ্যান করে তার কাছে তিনি বর্ণনাতীত অথচ জ্ঞাত ও উপলব্ধিযোগ্য। শিখ গুরুরা শিখধর্মের পবিত্র ধর্মগ্রন্থ গুরু গ্রন্থ সাহিবে অন্তর্ভুক্ত স্তোত্রগুলিতে ঈশ্বরকে অসংখ্য উপায়ে বর্ণনা করেছেন, কিন্তু নিরাকার ঈশ্বরের একত্বকে সর্বত্র জোর দেওয়া হয়েছে।
গুরু গ্রন্থ সাহিবের প্রথম অনুচ্ছেদ মূল মন্ত্রে (অনু. "প্রধান উচ্চারণ") ঈশ্বরকে বর্ণনা করা হয়েছে:
শিখধর্ম একেশ্বরবাদী এবং বিশ্বাস করে যে একজনইমাত্র ঈশ্বর আছেন। শিখধর্মের প্রতিষ্ঠাতা গুরু নানক যেকোন ধরনের "পাখন্ড" (ভন্ডতা বা দ্বৈততা)-কে দৃঢ়ভাবে নিন্দা করেছেন। নানক ঈশ্বরের একত্বের ধারণার উপর জোর দেওয়ার জন্য ওঙ্কার শব্দাংশের সাথে সংখ্যা "এক" (IK) উপসর্গ স্থাপন করেছিলেন; অর্থ্যাত্ স্রষ্টা, রক্ষাকর্তা এবং ধ্বংসকারী এক। শিখ চিন্তাধারা এক সর্বশক্তিমান এবং তারপর সর্বজনীন ঈশ্বরের মাধ্যমে শুরু হয়, যা সর্বব্যাপী সৃষ্টিকর্তার মহাজাগতিক বাস্তবতায় আবির্ভূত হয়। যদিও ঈশ্বরকে লিঙ্গবিহীন হিসাবে বর্ণনা করা হয়েছে, ঈশ্বরকে অসংখ্য রূপকের মাধ্যমেও বর্ণনা করা হয়েছে, যেমন:
কিছু পণ্ডিত শিখধর্মের ঈশ্বরের ধারণাকে সর্বজনীন একটি রূপ হিসাবে সংজ্ঞায়িত করেছেন।
গুরু গ্রন্থ সাহিবে সমস্ত ভিন্ন ধর্মের দৃষ্টিকোণ থেকে ঈশ্বরে সম্পর্কে পুনঃ পুনঃ উল্লেখ করা হয়েছে। গুরু গ্রন্থ সাহিব সব ধর্মের ঈশ্বরের দৃষ্টিভঙ্গি স্বীকার করে। গুরু গ্রন্থ সাহিব শিক্ষা দেয় যে ঈশ্বর এক সর্বশক্তিমান।
ইআরপিনেক্সট

ইআরপিনেক্সট একটি ফ্রি এবং ওপেন সোর্স সমন্বিত এন্টারপ্রাইজ রিসোর্স প্ল্যানিংয়ের (ইআরপি) ভারতীয় সফটওয়্যার কোম্পানি ফ্রেপে টেকনোলজিস প্রাইভেট লিমিটেড দ্বারা নির্মিত সফটওয়্যার। এটি মারিয়াডিবি ডাটাবেসের উপর পাইথনভিত্তিক ভিত্তিক সার্ভার সাইড ফ্রেমওয়ার্ক ফ্রেপে দ্বারা নির্মিত।
ইআরপিনেক্সট হল একটি জেনেরিক ইআরপি সফটওয়্যার যা নির্মাতা, পরিবেশক এবং পরিষেবা সংস্থাগুলি ব্যবহার করে থাকে। এতে অ্যাকাউন্টিং, সিআরএম, বিক্রয়, ক্রয়, ওয়েবসাইট, ই-কমার্স, পয়েন্ট অফ সেল, ম্যানুফ্যাকচারিং, গুদাম, প্রজেক্ট ম্যানেজমেন্ট, ইনভেন্টরি এবং পরিষেবার মতো মডিউল অন্তর্ভুক্ত রয়েছে। এছাড়াও এটিতে স্কুল, স্বাস্থ্যসেবা, কৃষি এবং অলাভজনক মত বিষয়ভিত্তিক মডিউল রয়েছে।
ইআরপিনেক্সট হল নেটস্যুট এবং কিউএডির বিকল্প হিসেবে ওডু (পূর্বে ওপেনইআরপি), ট্রাইটন এবং ওপেনব্র্যাভোর অনুরূপ কার্যক্রম। ইআরপিনেক্সট পেসেসেটার হিসাবে গার্টনার দ্বারা ইআরপি ফ্রন্টরানার্স তালিকায় অন্তর্ভুক্ত ছিল।
ইআরপিনেক্সটে এই মডিউলগুলি রয়েছে:
ইআরপিনেক্সট জিপিএল-৩.০-শুধুমাত্র লাইসেন্সের অধীনে প্রকাশিত হয়েছে। ফলস্বরূপ, মালিকানাধীন ইআরপি বিক্রেতাদের বিপরীতে ইআরপিনেক্সটের লাইসেন্স ফি প্রয়োজন হয় না। উপরন্তু, যতক্ষণ লাইসেন্সের শর্তাবলী মেনে চলা হয়, ততক্ষণ প্রোগ্রামের পরিবর্তন সম্ভব।
ইআরপিনেক্সটের মেটাডেটা মডেলিং টুলসহ একটি মডেল-ভিউ-কন্ট্রোলার আর্কিটেকচার রয়েছে যা ব্যবহারকারীদের প্রোগ্রামিং-এর প্রয়োজন ছাড়াই অনন্য উদ্দেশ্যে সফটওয়্যারটিকে মানিয়ে নিতে নমনীয়তা যোগ করে। স্থাপত্যের কিছু বৈশিষ্ট্য হল:
অন্তর্নিহিত ওয়েব অ্যাপ ফ্রেমওয়ার্ককে "ফ্রেপে ফ্রেমওয়ার্ক" বলা হয় এবং এটি একটি পৃথক ওপেন সোর্স প্রকল্প হিসাবে রক্ষণাবেক্ষণ করা হয়। ফ্রেপে একটি ওয়েব ভিত্তিক মেটাডেটা ফ্রেমওয়ার্ক হিসাবে শুরু হয়েছিল প্রোটেজে (Protégé) থেকে অনুপ্রাণিত যদিও এটি ভিন্নভাবে ডেভেলপ করা হয়েছে।
এই আর্কিটেকচার দ্রুত অ্যাপ্লিকেশন ডেভেলপমেন্ট (আরএডি) অনুমতি দেয়।
ইআরপিনেক্সট উৎস কোড গিটহাবে এ হোস্ট করা রয়েছে। এটি গিট রিভিশন কন্ট্রোল সিস্টেম ব্যবহার করে এবং অবদানগুলিও গিটহাব ব্যবহার করে পরিচালনা করা হয়।
একটি সম্পূর্ণ ব্যবহারকারী ম্যানুয়াল প্রকল্প ওয়েবসাইটে উপলব্ধ রয়েছে।
ইআরপিনেক্সট তাদের ওয়েবসাইট থেকে ব্যবহারকারী হোস্টিং এবং সফটওয়্যার হিসাবে পরিষেবা (SaaS) উভয় ক্ষেত্রেই উপলব্ধ। পণ্যটি ২০২২ সালের জুন মাসে জেরোঢা এবং রেইনম্যাটার থেকে ১০ কোটি ভারতীয় রুপি ($১.৩ মিলিয়ন) অর্থায়ন পেয়েছে।
২০২০ সালের নভেম্বরে রেইনম্যাটার ইনকিউবেটর ফ্রেপে টেকনোলজিস পিএলে ₹১০ কোটি ($১.৩ মিলিয়ন) বিনিয়োগ করেছে। ইআরপিনেক্সট ও অন্যান্য উন্মুক্ত উৎসের পণ্য এবং স্কেলিং পরিকল্পনার উন্নয়নে সহায়তা করতে।
ফস ইউনাইটেড (FOSS United; পূর্বে ইআরপিনেক্সট ওপেন সোর্স সফটওয়্যার ফাউন্ডেশন) একটি অলাভজনক সংস্থা। ফাউন্ডেশনের লক্ষ্য হল ভারতের ফস সম্প্রদায়কে একত্রিত করা এবং ওপেন সোর্স অ্যাপ্লিকেশন তৈরি করার জন্য একটি প্ল্যাটফর্ম প্রদান করা। ফাউন্ডেশন সম্মেলন এবং কোড স্প্রিন্টের মতো বিভিন্ন ইভেন্টও আয়োজন করে।
গোপাল

গোপাল বা দ্বাদশ গোপাল ( , ) ষোড়শ শতাব্দীর ভারতীয় ধর্মপ্রচারকদের একটি দল যারা সারা বাংলায় গৌড়ীয় বৈষ্ণবধর্ম ছড়িয়ে দেওয়ার কৃতিত্ব বহন করে। তারা গৌড়ীয়-বৈষ্ণব সাধক নিত্যানন্দের ( – ) প্রধান শিষ্য ছিলেন। নিত্যানন্দকে কৃষ্ণের ভাই বলরামের অবতার মনে করা হয়।
কবি কর্ণপুরের "গৌর গণোদ্দেশ দীপিকা দ্বাদশ গোপালের" তালিকা করেছেন: অভিরাম (বা রামদাস অভিরাম), উদ্ধারণ দত্ত, কমলাকর পিপলাই, কালাকৃষ্ণ-দাস, গৌরীদাস পণ্ডিত, পরমেশ্বরী দ্বাস, ধনঞ্জয় পণ্ডিত, পুরুষোত্তম দত্ত (বা নাগর-পুরুষোত্তম), পুরুষোত্তম- দাস, মহেশ-পণ্ডিত, কলাবেচা শ্রীধর এবং সুন্দরানন্দ-ঠাকুর। অন্যান্য সূত্রে, ত্রয়োদশতম হলায়ুধ-ঠাকুরের নাম যোগ করা হয়েছে।
আরও সুপরিচিত গোপালগণ (উদাহরণস্বরূপ, অভিরাম, গৌরীদাস, কমলাকর পিপলা, পুরুষোত্তম-দাস এবং উদ্ধারণ দত্ত) "শক্তির স্বাধীন কেন্দ্র" প্রতিষ্ঠা করেছিলেন যা "শ্রীপাট" নামে পরিচিত। গোপালগণ ছিলেন গৌড়ীয় বৈষ্ণবধর্মের "প্রথম সংগঠিত দল এবং "নাম - ধর্ম" [ঈশ্বরের (কৃষ্ণ) নামের ধর্মতত্ত্ব ] প্রচারের উদ্দেশ্যে সরাসরি শ্রী চৈতন্য কর্তৃক নিযুক্ত।" তাদের নিজস্ব এলাকায় চৈতন্য বৈষ্ণব মতবাদ প্রচার করা এবং দান সংগ্রহ করার অধিকার ছিল তাদের "শ্রীপাটের" জন্য, যা তাদের দ্বারা ধীরে ধীরে বৈষ্ণব ধর্মের কেন্দ্র বা পবিত্র স্থানে পরিণত হয়েছিল।
দ্বাদশ প্রধান গোপালের মধ্যে তিন জন ছিলেন নিম্ন (শূদ্র) বর্ণের।
নিত্যানন্দের মতো ১৬ শতাব্দীর গোপালগণ "পৌরাণিক বৃন্দাবনে" কৃষ্ণের "লীলা" এর সাথে যুক্ত ছিলেন, – বিশেষ করে গোপালকদের দলটি ("গোপাল") "পূর্বে কৃষ্ণ এবং বলরামের কার্যকলাপে আকৃষ্ট হয়েছিল।" "তাদের ব্যক্তিগত ধার্মিকতা" এবং ভক্তিতে, বৃন্দাবন "লীলা"-তে গোপালদের "কৃষ্ণ ও বলরামের পুরুষ গোপাল সখাদের মতো" আচরণ প্রকাশ করা হয়। 
'গৌর গণোদ্দেশ দীপিকা'-তে দ্বাদশ গোপালের আধ্যাত্মিক পরিচয় দেওয়া হয়েছে। তারা হলেন: শ্রীদাম (অভিরাম), সুদাম (সুন্দরানন্দ), বসুদাম (ধনঞ্জয়), সুবল (গৌরীদাস), মহাবল (কমলাকর পিপলাই), সুবাহু (উদ্ধারণ দত্ত), মহাবাহু (মহেশ), স্তোককৃষ্ণ (পুরুষোত্তম-দাস), দাম (পুরুষোত্তম দত্ত), লবঙ্গ (কালাকৃষ্ণ-দাস), অর্জুন (পরমেশ্বরী দাস), মধুমঙ্গল (কলাবেচা শ্রীধর)। 
নিত্যানন্দের দ্বাদশ বয়ঃকনিষ্ঠ সহযোগীদের একটি পৃথক দলকে বলা হয় উপ-গোপাল ( 'কনিষ্ঠ গোপাল')। উপ-গোপাল সম্ভবত ১৬ শতকের শেষের দিকে প্রাতিষ্ঠানিক রূপ লাভ করেছিল গোপালের আসনে নতুন দাবিদারদের সংখ্যা বৃদ্ধির প্রতিক্রিয়ায়।
সেইচি তোবাতা

সেইচি তোবাতা (東畑 精一, তোবাতা সেইচি, ২ ফেব্রুয়ারী ১৮৯৯ - ৬ মে ১৯৮৩) ছিলেন একজন জাপানি কৃষি অধ্যাপক এবং কৃষি অর্থনীতিবিদ। জাপানি কৃষির আধুনিকীকরণে তার অবদানের কথা মনে রেখে ১৯৬৮ সালে জনসেবার জন্য তাকে রামোন ম্যাগসেসে পুরস্কারে সম্মানিত করা হয়। এছাড়াও তিনি গ্র্যান্ড কর্ডন অফ দ্য অর্ডার অফ দ্য রাইজিং সান (১৯৭৫) এবং অর্ডার অফ কালচার (১৯৮০) পুরস্কার পেয়েছিলেন।
দ্বিতীয় বিশ্বযুদ্ধের শেষ অবধি, তিনি মূলত শিক্ষা ক্ষেত্রে সক্রিয় ছিলেন। কৃষি বিষয় নিয়ে লেখালেখি করেন, যেমন "জাপানিজ কৃষির উন্নয়ন প্রক্রিয়া", যা শুম্পেটারের উদ্ভাবন তত্ত্ব এবং উদ্যোক্তা তত্ত্বের উপর ভিত্তি করে জাপানি পুঁজিবাদ এবং কৃষি সমস্যাগুলিকে অনন্যভাবে ব্যাখ্যা করে। যুদ্ধের সময় তিনি অনেক গবেষণা প্রতিষ্ঠান এবং নীতি-সম্পর্কিত কমিটিতে গুরুত্বপূর্ণ পদে ছিলেন। গুরুত্বপূর্ণ পদগুলির মধ্যে রয়েছে কৃষি ও বনবিদ্যা মন্ত্রনালয়ের কৃষি গবেষণা ইনস্টিটিউটের পরিচালক, ইনস্টিটিউট অফ ডেভেলপিং ইকোনমিসের পরিচালক এবং ট্যাক্সেশন রিসার্চ কমিটির চেয়ারম্যান।। যুদ্ধোত্তর জাপানি সমাজে তিনি নানাভাবে দুর্দান্ত প্রভাব ফেলেছিলেন।
ইচ্ছাশক্তি

ইচ্ছাশক্তি () হল সংস্কৃত পরিভাষা যা স্বাধীন ইচ্ছা, ইচ্ছা, সৃজনশীল ইচ্ছাকে অনুবাদ করে। এটি শক্তির নীতি, ঐশ্বরিক নারী শক্তির ধারণার মধ্যে প্রকাশের প্রতি প্ররোচনা হিসেবে কাজ করে। কর্মশক্তি ও জ্ঞানশক্তির সাথে, এটিকে হিন্দুধর্মে শক্তির তিনটি দিক গঠন করার জন্য বর্ণনা করা হয়েছে, যাকে তন্ত্রে মহাবিশ্বের বিবর্তনের জন্য দায়ী বলে মনে করা হয়। শৈবধর্মে, ইচ্ছশক্তি শিবের  পাঁচটি শক্তির একটির প্রতিনিধিত্ব করে, অন্যগুলো  আদিশক্তি, পরমশক্তি, কর্মশক্তি ও জ্ঞানশক্তি।
অনেক হিন্দু দেবীকে দেব এর শক্তি হিসেবে বর্ণনা করা হয়েছে, কখনও কখনও কর্মশক্তি হিসেবে, যেমন বিষ্ণুর জন্য লক্ষ্মী, বা ইচ্ছাশক্তি হিসেবে, যেমন শিবের জন্য পার্বতীকে নির্দিষ্ট করা হয়েছে। আবার একজন দেব এর জন্য একাধিক ঐশ্বরিক ও পার্থিব সঙ্গীকে কর্মশক্তি ও  ইচ্ছাশক্তি হিসাবে নির্দিষ্ট করা হয়, যেমন কৃষ্ণের জন্য রুক্মিণী ও রাধা, এবং মুরুগানের জন্য দেবসেনা ও বল্লী।
সীতা উপনিষদে, লক্ষ্মীর তিনটি রূপ, যাকে শ্রী, ভূমী ও নীলা বলে বর্ণনা করা হয়েছে, তাকে ইচ্ছশক্তির তিনটি রূপ বলে বর্ণনা করা হয়েছে, পৃথিবীর সুরক্ষার জন্য অনুমান করা হয়েছে এবং যথাক্রমে শুভ, পবিত্রতা এবং সূর্য, চন্দ্র ও অগ্নির প্রতিনিধিত্ব করেছে।
যোগ দর্শনে, ইদনাদী (ইচ্ছাশক্তি) এবং পিঙ্গলনাদী (কর্মশক্তি) যখন সুষুম্নানাদী (জ্ঞানশক্তি)-এ শক্তি প্রবাহিত হতে দেয়।
উপচায়স্থান
মোঃ মাহবুব-উল আলম

মোঃ মাহবুব-উল আলম বাংলাদেশ সেনাবাহিনীর একজন মেজর জেনারেল এবং বাংলাদেশ ইউনিভার্সিটি অফ প্রফেশনালের বর্তমান উপাচার্য। বিইউপিতে যোগদানের আগে তিনি আদমজী ক্যান্টনমেন্ট কলেজের অধ্যক্ষ হিসেবে দায়িত্ব পালন করেন। এর আগে তিনি বাংলাদেশ বর্ডার গার্ডের এডিজি হিসেবে দায়িত্ব পালন করেছেন।
আলম বাংলাদেশ ইউনিভার্সিটি অব প্রফেশনাল থেকে স্ট্র্যাটেজি অ্যান্ড ডেভেলপমেন্ট স্টাডিজে এমফিল ডিগ্রি এবং সিকিউরিটি অ্যান্ড স্ট্র্যাটেজিক স্টাডিজে পিএইচডি ডিগ্রি অর্জন করেছেন। জাতীয় বিশ্ববিদ্যালয় থেকে ডিফেন্স স্টাডিজে দ্বিতীয় মাস্টার্স করেছেন। তিনি ন্যাশনাল ডিফেন্স কলেজ থেকে ন্যাশনাল ডিফেন্স কোর্স এবং আর্মড ফোর্সেস ওয়ার কোর্স সফলভাবে সম্পন্ন করেন।
আলম ২১ ডিসেম্বর ১৯৯০ সালে বাংলাদেশ সেনাবাহিনীর পদাতিক কোরে কমিশন লাভ করেন। তিনি তুরস্কে লজিস্টিক ওরিয়েন্টেশন এবং চীনে ব্রিগেড কমান্ডার কোর্সে প্রশিক্ষণ নিয়েছেন। তিনি আর্মি গলফ ক্লাবের প্রতিষ্ঠাতা সদস্য ছিলেন।
আলম অতিরিক্ত মহাপরিচালক হিসেবে বর্ডার গার্ড বাংলাদেশে দায়িত্ব পালন করেন। একই সময়ে, তিনি ব্রিগেডিয়ার জেনারেল এবং কর্নেল থাকাকালীন ন্যাশনাল ডিফেন্স কলেজে পরিচালক ছিলেন। তিনি সেনা সদর দপ্তরে জেনারেল স্টাফ অফিসার হিসেবেও দায়িত্ব পালন করেন। একটি পদাতিক ব্যাটালিয়নের সিও হিসেবে তিনি "অপারেশন পূর্ব প্রাচীর" এর নেতৃত্ব দেন।
আলম বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয় বোর্ড অব ট্রাস্টিজ। তিনি ন্যাশনাল ডিফেন্স কলেজের গভর্নিং বডির সদস্য। তিনি বাংলাদেশ ইউনিভার্সিটি অব প্রফেশনালের উপাচার্য নিযুক্ত হন। তিনি ফলাফল ভিত্তিক শিক্ষার উপর দৃষ্টি নিবদ্ধ করে বাংলাদেশ ইউনিভার্সিটি অফ প্রফেশনালের উন্নয়নের পরিকল্পনা করেছিলেন।
অ্যা

অ্যা () বাংলা লিপিতে ব্যবহৃত একটি স্বরবর্ণ। এটি সাধারণত বাংলা বর্ণমালায় স্থান না পেলেও বিভিন্ন শব্দে এটি ব্যবহৃত হয়, যার মধ্যে তৎসম, তদ্ভব, দেশি ও বিদেশি শব্দ অন্তর্গত।
চণ্ডীদাস (চলচ্চিত্র)

চণ্ডীদাস একটি ১৯৩৪ সালের হিন্দি সামাজিক নাট্য চলচ্চিত্র, যা পরিচালনা করেন নিতিন বোস । ছবিটি নিউ থিয়েটার্স ক্যালকাটা দ্বারা প্রযোজিত হয়েছিল এবং এটি তাদের প্রথম বড় সাফল্য। এটি ছিল দেবকী বোস পরিচালিত একই নামের ১৯৩২ সালের বাংলা চলচ্চিত্রের পুনর্নির্মাণ। এই ১৯৩৪ সালের হিন্দি সংস্করণে অভিনয় করেছেন কেএল সায়গল, উমা শশী, পাহাড়ি সান্যাল, নবাব এবং এইচ. সিদ্দিকী। আগা হাশার কাশ্মীরির কথায় সংগীত পরিচালনা করেছেন আরসি বোরাল । ছবিটির ক্রেডিট রোলে বলা হয়েছে যে ছবিটি "কবি চন্ডীদাসের জীবনের সমস্যার উপর ভিত্তি করে - একটি সমস্যা ভারত সমাধান করতে পারেনি", যা ভারতে বর্ণ বিভেদকে জড়িত করে। গল্পটি ১৫ শতকের কবি-সন্ত চণ্ডীদাসকে ঘিরে আবর্তিত হয়েছে যিনি জাতপাত, অস্পৃশ্যতা এবং সমাজের ভণ্ডামীর বিরুদ্ধে গভীর গোঁড়ামির বিরুদ্ধে কাজ করেন।
কেএল সায়গল, পাহাড়ি সান্যাল এবং উমা শশীর গাওয়া গানগুলির সঙ্গীত পরিচালক ছিলেন আরসি বোরাল এবং গানের কথা লিখেছেন আগা হাশার কাহমিরি। এই চলচ্চিত্রের জন্য প্রথমবারের মতো একটি "পূর্ণাঙ্গ অর্কেস্ট্রা" ব্যবহার করার চেষ্টা করা হয়েছিল। কেএল সায়গল এবং উমা শশীর গাওয়া স্মরণীয় গান, "প্রেম নগর মে বানাউঙ্গি ঘর মে" অত্যন্ত জনপ্রিয় হয়ে ওঠে এবং "কেএল সায়গল দেশব্যাপী খ্যাতি অর্জন করে"।
একশিলা স্থাপত্য

একশিলা স্থাপত্য বা একখণ্ডীয় স্থাপত্য বলতে সেইসব ভবন ও স্থাপনাকে যেগুলিকে একটি মাত্র উপাদান বা তার কোনও খণ্ডকে, বিশেষত কোনও শিলা বা শিলাখণ্ডকে কেটে-কুঁদে, ঢালাই করে বা খনন করে নির্মাণ করা হয়।
একশিলা স্থাপত্যের সবচেয়ে মৌলিক রূপটি হল শিলাকর্তিত ভবন, যেমন ইথিওপিয়াতে জাগওয়ে রাজবংশের আমলে নির্মিত একশিলা গির্জাগুলি কিংবা ভারতের তামিলনাড়ুতে অবস্থিত পঞ্চরথ ভবনসমবায়। এই ভবনগুলিকে কঠিন শিলা কেটে বের করে আনা হয়েছে এবং ভবনগুলি ভিত্তিশিলার সাথে এখনও সংযুক্ত আছে। বেশিরভাগ ক্ষেত্রের চারপাশের অবশিষ্ট শিলা থেকে আঁচ করা যায় যে শিলা কর্তন করা হয়েছে। তবে কিছু কিছু ক্ষেত্রে কোনও ভবনকে মাটির উপরে উদ্গত হওয়া শিলার উদ্ভেদ (outcrop) কেটেও বানানো হতে পারে (যেমন তামিলনাড়ুর তটমন্দির), যেক্ষেত্রে অত্যন্ত সূক্ষ্মভাবে পর্যবেক্ষণের পরেই বোঝা সম্ভব যে ভবনটি একশিলা-জাতীয়।
কোনও ভবনকে নির্দিষ্ট ছাঁচে নির্মাণ উপাদান (যেমন কংক্রিট) ঢেলে একবারে তৈরি করা হলে সেটিকেও সম্প্রসারিত অর্থে একশিলা-জাতীয় বা একখণ্ডীয় বলে চরিত্রায়িত করা হতে পারে। এরকম স্থাপত্যের একটি চরম উদাহরণ হল সেইসব একশিলা গম্বুজ, যেগুলিতে নির্মাণ উপাদানটিকে কোনও কাঠামোর ভেতরের পৃষ্ঠে ছিটিয়ে দিয়ে একটি পাতলা, শক্ত কাঠামো উৎপাদন করা হয়। আর সাধারণ একশিলা গম্বুজের একটি প্রাচীন উদাহরণ হিসেবে ইতালির রাভেন্না শহরে অবস্থিত তেওদোরিকো সমাধিমন্দির উল্লেখ্য, যেটির ছাদ একটিমাত্র শিলাখণ্ড কেটে বানানো হয়েছে।
যখন বৃহৎ একখণ্ড শিলাকে ভূমি থেকে বিচ্ছিন্ন করে কোনও বস্তু নির্মাণে ব্যবহার করা হয়, তখন "একশিলা" ও "একশিলা স্তম্ভ" পরিভাষাগুলি ব্যবহার করা হয়। এগুলি উৎস শিলার অবস্থান থেকে অনেক দূরে কোথাও পরিবহন করে নিয়ে যাওয়া হতে পারে। যেমন প্রাচীন মিশরের ওবেলিস্ক নামক লম্বা ও সূঁচালো চতুষ্কোণ স্মৃতিস্তম্ভগুলিকে (এক ধরনের একশিলা স্তম্ভ) বিশ্বের বিভিন্ন স্থানে সরিয়ে নেওয়া হয়েছে।
মোহাম্মদ শওকত আলী চৌধুরী

মোহাম্মদ শওকত আলী চৌধুরী বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
চৌধুরী ১৯৬২ সালের ৬ অক্টোবর জন্মগ্রহণ করেন। তিনি ঢাকা বিশ্ববিদ্যালয় থেকে আইনে স্নাতক ও স্নাতকোত্তর করেছেন।
চৌধুরী ১৯৮৬ সালে জেলা আদালতে আইনজীবী হন। ১৫ ফেব্রুয়ারি ১৯৮৮ তারিখে, তিনি বাংলাদেশ সিভিল সার্ভিসের বিচার বিভাগীয় শাখায় যোগদান করেন।
চৌধুরীকে ১২ অক্টোবর ২০১২ তারিখে জেলা ও দায়রা জজ পদে পদোন্নতি দেওয়া হয়।
২০২০ সালের ডিসেম্বরে, ঢাকা জেলা ও দায়রা জজ চৌধুরী ফেসবুকের একটি আবেদনের পরিপ্রেক্ষিতে এসকে শামসুল ইসলামের মালিকানাধীন একটি বাংলাদেশী কোম্পানি A-1 সফটওয়্যার লিমিটেডের facebook.com.bd ব্যবহারে নিষেধাজ্ঞার আদেশ দেন।
৩১ জুলাই ২০২১ সালে, চৌধুরী হাইকোর্ট বিভাগের অতিরিক্ত বিচারপতি নিযুক্ত হন। সাবেক রাষ্ট্রপতি শেখ মুজিবুর রহমানের সমাধিতে শ্রদ্ধা জানাতে তিনি এবং আরও দশজন নবনিযুক্ত বিচারক টুঙ্গিপাড়ায় যান।
২০২৩ সালের মে মাসে চৌধুরী এবং বিচারপতি কে এম কামরুল কাদের লেজিসলেটিভ এবং সংসদীয় বিষয়ক বিভাগকে ব্যাখ্যা করতে বলেছিলেন যে কেন বাংলাদেশ একটি স্বাধীন দেশ হওয়া সত্ত্বেও আইনগুলিতে এখনও পাকিস্তান এবং পূর্ব পাকিস্তান লেখা আছে। চৌধুরী ও বিচারপতি কে এম কামরুল কাদের নারায়ণগঞ্জ জেলা প্রশাসককে আদালতের রায়ে অবৈধ ইটভাটা ভাঙতে না পারায় তলব করেন। চৌধুরী ও বিচারপতি কে এম কামরুল কাদের প্রধানমন্ত্রী শেখ হাসিনাকে হত্যার হুমকি দেওয়ার অভিযোগে বাংলাদেশ জাতীয়তাবাদী দলের রাজনীতিবিদ আবু সাঈদ চাঁদের বিরুদ্ধে বিভিন্ন জেলায় দায়ের করা ১৬টি মামলার সবকটিই রাজশাহীর একক আদালতে শুনানির নির্দেশ দেন।
এক ওঙ্কার

, অন্য বানানে বা এক ওংকার (গুরুমুখী: , বা, ; ; আক্ষরিক অনুবাদ : "এক "ওম", একমাত্র ঈশ্বর, বা একমাত্র স্রষ্টা" হিসাবে ব্যাখ্যা করা হয়েছে) হলো শিখধর্মের একটি বাক্যাংশ, যা এক সর্বোচ্চ প্রকৃতিকে নির্দেশ করে। এটি শিখ ধর্মীয় দর্শনের কেন্দ্রীয় নীতি।
গুরুমুখী লিপিতে এক ওঙ্কারের একটি স্বতন্ত্র বানান রয়েছে এবং শব্দগুচ্ছটি অনেক শিখ ধর্মীয় গ্রন্থে পাওয়া যায় এবং গুরুদ্বারের মতো উপাসনালয়ে খোদাই করা আছে।
 হলও মূল মন্ত্রের প্রারম্ভিক বাক্যাংশ, গুরু গ্রন্থ সাহিবে প্রারম্ভিক বাক্যাংশ হিসাবে উপস্থিত এবং গুরু নানকের প্রথম রচনা এবং গুরু অঙ্গদের সর্বশেষ শ্লোক। উপরন্তু, মূল মন্ত্রটি জপজি সাহিবের শুরুতেও রয়েছে, তারপরে রয়েছে ৩৮টি স্তোত্র এবং সবশেষে রয়েছে গুরু অঙ্গদের একটি চূড়ান্ত শ্লোক।
বাংলাদেশ পুলিশে নারী

বাংলাদেশ পুলিশে নারীরা সর্বপ্রথম যোগ দিয়েছিলেন ১৯৭৪ সালে, ১৪ জন নারী এই বছর পুলিশের স্পেশাল ব্রাঞ্চে যোগ দেন, এদের মধ্যে সাতজন ছিলেন সাব ইন্সপেক্টর এবং বাকি সাতজন কনস্টেবল। ১৯৭৬ সাল ছিলো সেই বছর যখন নারীদের পুলিশ ইউনিফর্মে প্রথম দেখতে পাওয়া যায়, এই বছর ১৫ জন নারী ঢাকা মেট্রোপলিটন পুলিশে যোগ দেন, এদের মধ্যে কনস্টেবলও ছিলেন আবার সাব ইন্সপেক্টরও ছিলেন।
১৯৮৬ সালে মাত্র একজন নারী কর্মকর্তা হিসেবে পুলিশে ছিলেন, তিনি ছিলেন ফাতেমা বেগম, ফাতেমা বেগম ৫ম বিসিএস ব্যাচের মাধ্যমে বাংলাদেশ পুলিশে কর্মকর্তা (সহকারী সুপারিন্টেন্ডেন্ট) হিসেবে যোগ দিয়েছিলেন ১৯৮৬ সালেই এবং তিনি ছিলেন বাংলাদেশ পুলিশের প্রথম নারী কর্মকর্তা যিনি জেলা পুলিশ সুপারের দায়িত্ব পেয়েছিলেন, তিনি ঠাকুরগাঁও জেলার পুলিশ সুপার ছিলেন। দুই বছর পর ১৯৮৮ সালে চারজন নারী ৭ম বিসিএস ব্যাচে পুলিশে কর্মকর্তা হিসেবে যোগ দিয়েছিলেন। ১৯৮৯ সাল থেকে ১৯৯৮ সাল পর্যন্ত পুলিশে নারী কর্মকর্তা নিয়োগ বন্ধ ছিলো, ১৯৯৯ সালে ১৮তম বিসিএস ব্যাচে আটজন নারী পুলিশে কর্মকর্তা হিসেবে যোগ দেন।
রৌশন আরা বেগম ছিলেন ফাতেমা বেগমের পরে দ্বিতীয় সর্বোচ্চ পদধারী নারী পুলিশ কর্মকর্তা, রৌশন ১৯৯৮ সালে মুন্সীগঞ্জ জেলার পুলিশ সুপার হিসেবে দায়িত্ব পালন করেছিলেন। ইনি ছিলেন ১৯৮৮ সালে যোগ দেওয়া ৭ম বিসিএস ব্যাচের কর্মকর্তা; তার সর্বশেষ পদ ছিলো অতিরিক্ত পুলিশ মহাপরিদর্শক।
২০০৯ সালে হোসনে আরা বেগমকে ঢাকা ক্যান্টনমেন্ট থানার ওসি (ভারপ্রাপ্ত কর্মকর্তা) হিসেবে নিয়োগ দেওয়া হয়, তিনি ছিলেন বাংলাদেশের পুলিশের প্রথম নারী যিনি কোনো থানার ওসি হিসেবে নিয়োগ পান। 
২০১১ সালের ২১ জুন কেবল নারীদের নিয়ে গঠিত হয় আর্মড পুলিশ ব্যাটালিয়নের একটি আলাদা ইউনিট।
২০১৫ সালে সর্বপ্রথম নারীদেরকে পুলিশ সার্জেন্ট হিসেবে নিয়োগ দেওয়া হয়। ২০১৬ সালের পুলিশ সপ্তাহে একজন নারী কর্মকর্তা পুলিশ কুচকাওয়াজের নেতৃত্ব দিয়েছিলেন তিনি ছিলেন চাঁদপুরের তৎকালীন পুলিশ সুপার শামসুন্নাহার।
বাংলাদেশ পুলিশের নারী সদস্যদের জন্য 'পুলিশ উইমেন অ্যাওয়ার্ড' নামের একটি পুরস্কার আছে। নারী পুলিশ সদস্যরা পুলিশ বিভাগে অনন্য সাধারণ কাজের স্বীকৃতিরূপ এই পুরস্কার প্রাপ্ত হয়ে থাকেন।
নারী পুলিশ সদস্যদের জন্য ২০০৮ সালের ২১ নভেম্বর গড়ে তোলা হয় বাংলাদেশ পুলিশ উইমেন্স নেটওয়ার্ক (বিপিডব্লিউএন)। সংগঠনটি নারী পুলিশের উন্নয়ন নিয়ে কাজ করে।
স্কুল ফ্রেন্ডস (টিভি ধারাবাহিক)

স্কুল ফ্রেন্ডস হল একটি ভারতীয় হিন্দি ভাষার রোমান্স কমেডি টেলিভিশন সিরিজ যা "রাস্ক স্টুডিওস" দ্বারা নির্মিত। সিরিজটিতে নাভিকা কোটিয়া, আদিত্য গুপ্ত, মানব সোনেজি, আলিশা পারভীন এবং আংশ পান্ডে অভিনয় করেছেন। এটি অ্যামাজন মিনিটিভিতে ২৩ আগস্ট ২০২৩-এ প্রিমিয়ার হয়েছিল 
সিরিজটি অ্যামাজন মিনিটিভির জন্য "রাস্ক স্টুডিওস" দ্বারা ঘোষণা করা হয়েছিল। নাভিকা কোটিয়া, আদিত্য গুপ্ত, মানব সোনেজি, আলিশা পারভীন এবং আনশ পান্ডে প্রধান চরিত্রে চুক্তিবদ্ধ হয়েছিলেন।
চিত্রলৈখিক কলা

চিত্রলৈখিক কলা বলতে সেইসব দৃশ্যকলাকে বোঝায়, যেগুলি সাধারণত দ্বি-মাত্রিক মাধ্যমে অর্থাৎ সমতল পৃষ্ঠে কেবলমাত্র একটি রঙে (সাধারণত কালো) আঁকা বা খোদাই করা রেখা বা রেখার হালকা-গাঢ় প্রয়োগের দ্বারা আলোছায়ার ব্যঞ্জনার মাধ্যমে রূপায়িত হয়ে থাকে। চিত্রলৈখিক কলার বেশ কিছু সংজ্ঞা বিদ্যমান। সবচেয়ে ব্যাপক অর্থে সমতল পৃষ্ঠে অঙ্কিত সেইসব চিত্র বা নকশাকে চিত্রলৈখিক কলার অংশ গণ্য করা হয়, যেগুলি ত্রিমাত্রিক নয় ও যেগুলিতে কোনও রঙের ব্যবহার নেই। আবার কোনও কোনও লেখক রেখাচিত্র অঙ্কন বা রেখাঙ্কনকেও চিত্রলৈখিক কলার আওতার বাইরে রাখেন; তাঁদের মতে চিত্রলৈখিক কলা হল কেবলমাত্র ছাপচিত্র মুদ্রণের বিভিন্ন পদ্ধতির সমবেত নাম। এই পদ্ধতিগুলির মধ্যে আছে হালকা ক্ষোদন (এচিং), গভীর ক্ষোদন (এনগ্রভিং), জলীয় আভা (অ্যাকুয়াটিন্ট), অর্ধাভা (মেৎজোটিন্ট), শুষ্কবিন্দু (ড্রাইপয়েন্ট), প্রস্তরাঙ্কন (লিথোগ্রাফি) বা সমতল লিখন (প্লেনোগ্রাফি), সচ্ছিদ্র-পর্দামুদ্রণ (স্ক্রিন প্রিন্টিং) যার মধ্যে রেশমলিখন (সেরিগ্রাফি) অন্তর্ভুক্ত, ইত্যাদি। মৌলিক ছাপচিত্র (original print) হলে এগুলিকে চারুকলার অংশ হিসেবে ধরা হয়। কিন্তু অন্যদিকে বাণিজ্যিক মুদ্রণশিল্পের সাথে জড়িত বইপত্র ও অন্যান্য যোগাযোগ মাধ্যমে মুদ্রিত চিত্র ও পাঠ্যবস্তুর চিত্রলৈখিক নকশা প্রণয়নের উপরে কাজ করার বাণিজ্যিক কলাকেও চিত্রলৈখিক কলা ডাকা হয়।
এছাড়া চারুলিপি, আলোকচিত্রগ্রহণ, মুদ্রাক্ষরবিদ্যা, বইপত্রের অভ্যন্তরীণ চিত্রালংকরণ, প্রাচীরচিত্র নকশাকরণ (পোস্টার ডিজাইন) ও পরিগণকীয় চিত্রলিখনকেও (কম্পিউটার গ্রাফিকস) চিত্রলৈখিক কলার অন্তর্গত হিসেবে গণ্য করা হয়। অন্দরসজ্জা ও স্থাপত্যের নীলনকশাগুলিকেও বৃহত্তর অর্থে চিত্রলৈখিক কলার অংশ হিসেবে ধরা হতে পারে।
টাটিবুনিয়া মাধ্যমিক বিদ্যালয়

টাটিবুনিয়া মাধ্যমিক বিদ্যালয় বাংলাদেশের বাগেরহাট জেলার মোংলা উপজেলার মিঠাখালী ইউনিয়নে অবস্থিত একটি মাধ্যমিক বিদ্যালয়। এটি ১৯২৭ সালে প্রতিষ্ঠিত হয়।
টাটিবুনিয়া মাধ্যমিক বিদ্যালয় ১৯২৭ সালে প্রতিষ্ঠিত হয়। এটি ব্রিটিশ আমলে প্রতিষ্ঠিত দক্ষিণবঙ্গের একটি প্রাচীনতম বিদ্যালয়। বিদ্যালয়ের অবস্থা নাজেহাল হয়ে গেলে ২০০৭ সালের দিকে এটি পূনর্নির্মাণ করা হয়।
বিদ্যালয়টিতে বিজ্ঞানাগার, পাঠাগার ও কমন রুম রয়েছে। এছাড়া, স্কাউট ও সহশিক্ষা কার্যক্রম চালু রয়েছে। এ বিদ্যালয়টি প্রাথমিক বিদ্যালয় সংযুক্ত উচ্চ বিদ্যালয়।
এখানে প্রথম শ্রেণি হতে নবম শ্রেণি পর্যন্ত ভর্তি নেয়া হয়ে থাকে। নতুন শিক্ষাবর্ষের ৩১ জানুয়ারি পর্যন্ত ভর্তি কার্যক্রম চলমান থাকে।
ইশতেহার

ইশতেহার হলো রাজনৈতিক দল বা সরকার, ব্যক্তি, গোষ্ঠীর লিখিত ঘোষণাপত্র যেখানে ইস্যুকারীর উদ্দেশ্য বা মতামত লিখিত থাকে। ইশতেহার সাধারণত পূর্বে প্রকাশিত মতামত বা জনসাধারণের সম্মতি গ্রহণ করে বা লেখকের বিশ্বাস করা উচিত এমন পরিবর্তনগুলি সম্পাদন করার জন্য প্রেসক্রিপটিভ ধারণাসহ একটি নতুন ধারণা প্রচার করে। এটি প্রায়শই রাজনৈতিক, সামাজিক বা শৈল্পিক প্রকৃতির হয়। কখনও কখনও বিপ্লবী হয়, তবে এটি একজন ব্যক্তির জীবনের অবস্থান উপস্থাপন করতে পারে। ধর্মীয় বিশ্বাসের সাথে সম্পর্কিত ইশতেহারগুলিকে সাধারণত বিশ্বাস বা বিশ্বাসের স্বীকারোক্তি হিসাবে উল্লেখ করা হয়।
এটি ইতালীয় শব্দ বা ল্যাটিন থেকে উদ্ভূত, যার অর্থ স্পষ্ট বা সুস্পষ্ট। ইংরেজিতে এর প্রথম নথিভুক্ত ব্যবহার ১৬২০ সাল থেকে শুরু হয়। পাওলো সারপির "হিস্ট্রি অফ দ্য কাউন্সিল অফ ট্রেন্টের" ন্যাথানিয়েল ব্রেন্টের অনুবাদে: " উদ্ধৃতির জন্য তিনি ১০২ পৃষ্ঠার ইশতেহার দ্বারা উত্তর দিয়েছেন"। একইভাবে,"তাঁর ইশতেহারে তারা এতটাই বিস্মিত হয়েছিল যে তারা কখনই এটি ১০৩ পৃষ্ঠায় প্রকাশ করতে পারে নাই”।
লুকাস তুসার

লুকাস সাইমন পিয়ের তুসার (; জন্ম: ২৯ এপ্রিল ১৯৯৭; লুকাস তুসার নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
২০১৫ সালে, তুসার ফ্রান্স অনূর্ধ্ব-১৯ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
লুকাস সাইমন পিয়ের তুসার ১৯৯৭ সালের ২৯শে এপ্রিল তারিখে ফ্রান্সের আরাসে জন্মগ্রহণ করেছেন এবং সেখানেই তার শৈশব অতিবাহিত করেছেন।
তুসার ফ্রান্স অনূর্ধ্ব-১৯, ফ্রান্স অনূর্ধ্ব-২০, ফ্রান্স অনূর্ধ্ব-২১ এবং ফ্রান্স অনূর্ধ্ব-২৩ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ফ্রান্সের বয়সভিত্তিক দলের হয়ে তিনি প্রায় ৬ বছরে ৫৬ ম্যাচে অংশগ্রহণ করে ৩টি গোল এবং একটি শিরোপা জয়লাভ করেছেন।
শিল্প ইশতেহার

শিল্প ইশতেহার হলো শিল্পী বা শৈল্পিক আন্দোলনের উদ্দেশ্য, বা দৃষ্টিভঙ্গির প্রকাশ্য ঘোষণা। ইশতেহার হল আধুনিকতাবাদী আভান্ট-গার্ডে বিভিন্ন আন্দোলনের একটি আদর্শ বৈশিষ্ট্য এবং লিখিত ঘোষণা। শিল্প ইশতেহারগুলি কখনও কখনও তাদের অলঙ্কারশাস্ত্রে একটি বৈপ্লবিক প্রভাব অর্জনের জন্য শক ভ্যালুর উদ্দেশ্যে হয়। প্রায়শই রাজনৈতিক ব্যবস্থার মতো বিস্তৃত বিষয়গুলিকে সম্বোধন করে। সাধারণ এর চিন্তাগুলো হল বিপ্লবের প্রয়োজনে, মত প্রকাশের স্বাধীনতা এবং স্থিতাবস্থার উপর শিল্পব্যক্তিদের উহ্য বা স্পষ্টভাবে বলা । ইশতেহার শিল্পী বা শিল্প গোষ্ঠীর জন্য ধারণা প্রকাশ, প্রচার এবং রেকর্ড করার একটি মাধ্যম ।এমনকি যদি শুধুমাত্র এক বা দুইজন শিল্পপতী শব্দগুলি লেখে। তবে এটি বেশিরভাগই গোষ্ঠীর নামের সাথে যুক্ত।
Menotti Lerro এবং Antonello Pelliccia দ্বারা
নির্বাচনী ইশতেহার

নির্বাচনী প্রতিশ্রুতি বা প্রচারাভিযানের প্রতিশ্রুতি হলো একটি প্রতিশ্রুতি বা গ্যারান্টি যা একজন প্রার্থী বা রাজনৈতিক দলের দ্বারা জনসাধারণের কাছে দেওয়া হয় এবং নির্বাচনে জয়ী হওয়ার চেষ্টা করা হয়।
পশ্চিমা বিশ্ব জুড়ে, রাজনৈতিক দলগুলি তাদের নির্বাচনী প্রতিশ্রুতি পূরণ করার খুব বেশি সম্ভাবনা থাকে না। মার্কিন যুক্তরাষ্ট্রে, প্ল্যাটফর্মের অবস্থানগুলি মার্কিন দলগুলি যে নীতিগুলি প্রণয়ন করে সে সম্পর্কে ইশতেহারে গুরুত্বপূর্ণ সূত্র দেয়। গত ৩০ বছরে, ডেমোক্র্যাটিক এবং রিপাবলিকান কংগ্রেসের লোকেরা যথাক্রমে ৭৪% এবং ৮৯% সময় তাদের নিজ নিজ দলের প্ল্যাটফর্মের সাথে সারিবদ্ধভাবে ভোট দিয়েছে। 
"আমেরিকান জার্নাল অফ পলিটিক্যাল সায়েন্সে" ২০১৭ সালের একটি গবেষণায় দেখা গেছে যে ১২টি দেশে (অস্ট্রিয়া, বুলগেরিয়া, কানাডা, জার্মানি, আয়ারল্যান্ড, ইতালি, নেদারল্যান্ডস, পর্তুগাল, স্পেন, সুইডেন, যুক্তরাজ্য এবং মার্কিন যুক্তরাষ্ট্র) রাজনৈতিক দলগুলি ভোটারদের কাছে তাদের প্রতিশ্রুতি যথেষ্ট পরিমাণে পূরণ করেছে: 
মার্কিন যুক্তরাষ্ট্রের অন্যান্য গবেষণায় দেখা গেছে যে, ডেমোক্র্যাটিক এবং রিপাবলিকান কংগ্রেসের লোকেরা যথাক্রমে ৭৪% এবং ৮৯% সময় তাদের নিজ নিজ দলের প্ল্যাটফর্মের সাথে সঙ্গতি রেখে ভোট দিয়েছে।
গুরু অমর দাশ

গুরু অমর দাশ (গুরুমুখী: ਗੁਰੂ ਅਮਰ ਦਾਸ, প্রতিবর্ণীকরণ: ; ৫ মে ১৪৭৯ – ১ সেপ্টেম্বর ১৫৭৪), কখনও কখনও গুরু অমরদাশ নামেও বানান করা হয়, হলেন শিখধর্মের দশ গুরুর তৃতীয় গুরু যিনি ১৫৫২ সালের ২৬ মার্চ ৭৩ বছর বয়সে শিখ গুরু হন।
শিখ (সংস্কৃতি : শিষ্য) হওয়ার পূর্বে তিনি তার ভাতিজার স্ত্রী বিবি আমরোর মুখে গুরু নানক রচিত একটি স্তোত্র পাঠ শুনে গভীরভাবে এতে প্রবেশ করেন। আমরো ছিলেন শিখদের তৎকালীন গুরু এবং শিখদের দ্বিতীয় গুরু গুরু অঙ্গদের কন্যা। অমর দাশ আমরোকে তার পিতার সাথে তার পরিচয় করিয়ে দিতে পীড়াপীড়ি করেন এবং ১৫৩৯ সালে অমর দাশ তার ষাট বছর বয়সে ১৫৩৯ সালে গুরু অঙ্গদের সাাথে প্রথমবারের মতো সাক্ষাৎ করে নিজেকে গুরুর নিকট সমর্পণ করার মাধ্যমে একজন শিখ হয়ে ওঠেন। ১৫৫২ সালে গুরু অঙ্গদের মৃত্যুর পূর্বে তিনি তাকে শিখধর্মের তৃতীয় গুরু হিসাবে উত্তরাধিকারী মনোনীত করে যান।
গুরু অমর দাশ গুরুদের শিক্ষাদানের পদ্ধতি আবিষ্কার করার ক্ষেত্রে একজন গুরুত্বপূর্ণ ব্যক্তিত্ত্ব যিনি প্রশিক্ষিত স্বেচ্ছাসেবী মনোনয়নের মাধ্যমে মঞ্জি ব্যবস্থার প্রবর্তন করেন যেটি কালক্রমে প্রসারিত হয়ে সমকালীন সমাজেও প্রচলিত রয়েছে। তিনি একটি পুথিঁতে স্তোত্র রচনা এবং পরিমার্জন করে আদি গ্রন্থ সৃষ্টিতে ভূমিকা রাখেন।
অমর দাশ শিখদের গুরু হিসেবে তার ৯৫ বছর বয়স পর্যন্ত দায়িত্ব পালন করেন এবং এরপর তার জামাতা ভাই জেতাকে, পরবর্তীকালে যিনি গুরু রাম দাশ নামে পরিচিত লাভ করেন, তার উত্তরাধিকারী হিসাবে মনোনয়ন দেন।
অমর দাশ ১৪৭৯ সালের ৫ মে তারিখে তৎকালীন ভারতের পাঞ্জাবের (বর্তমান অমৃতসর জেলা) বাসারকি গ্রামে জন্মগ্রহণ করেন। তার পিতার নাম তেজ বান বল্ল এবং মাতার নাম ভক্ত কাউর (সুলক্ষ্মীনী, লক্ষ্মী দেবী বা রূপ কাউর নামেও পরিচিত)। তার দাদার নাম হরি দাশ। তার পরিবার ক্ষত্রিয় জাতিগোষ্ঠীর বল্ল গোত্রের। অমর দাশ ছিলেন চার পুত্রের মধ্যে জেষ্ঠ্য। তিনি কৃষি এবং বাণিজ্য কর্মকাণ্ডে জড়িত ছিলেন।
সরকারি কর্মপন্থা

সরকারী প্ল্যাটফর্ম হলো সরকারের রাজনৈতিক প্ল্যাটফর্ম । অফিসে প্রবেশ করার সময়, একটি নতুন সরকার মেয়াদের জন্য তাদের উদ্দেশ্যগুলি তালিকাভুক্ত করে। সরকারী প্ল্যাটফর্মগুলি জোট সরকারগুলিতে বিশেষভাবে গুরুত্বপূর্ণ। যেখানে সম্ভবত বিরোধপূর্ণ রাজনৈতিক প্ল্যাটফর্ম সহ বেশ কয়েকটি দল একটি সমঝোতায় একটি জোট চুক্তিতে সম্মত হয়। একটি দলীয় প্ল্যাটফর্ম এবং একটি সরকারী প্ল্যাটফর্মের মধ্যে পার্থক্যটি এমন দেশগুলিতে অস্পষ্ট হতে পারে যেখানে একক দলগুলি প্রায়শই সরকার গঠন করে।
পার্টি লাইন (রাজনীতি)

রাজনীতিতে, " দ্যা লাইন ", " পার্টি লাইন ", বা " দ্যা লাইন টু টেক " হলো একটি রাজনৈতিক দল বা সামাজিক আন্দোলনের ক্যানন এজেন্ডা।, সেইসাথে সংগঠনের পক্ষপাতিত্বের জন্য নির্দিষ্ট মতাদর্শগত উপাদানগুলির জন্য একটি বাগধারা । সাধারণ শব্দগুচ্ছ " পার্টি লাইনে আঙুল দেওয়া " এমন একজন ব্যক্তিকে বর্ণনা করে, যে এমনভাবে কথা বলে যা তাদের রাজনৈতিক দলের এজেন্ডা অনুসারে হয়। একইভাবে, একটি পার্টি-লাইন ভোট হল এমন একটি নীতি যেখানে প্রতিটি রাজনৈতিক দলের অধিকাংশ বা সমস্ত বিধায়ক সেই দলের নীতি অনুসারে ভোট দিয়েছেন। বেশ কয়েকটি দেশে, একটি চাবুক এটি নিশ্চিত করার চেষ্টা করে। গণতান্ত্রিক কেন্দ্রিকতার মার্কসবাদী-লেনিনবাদী ধারণাটি পার্টির সাধারণ লাইন বা রাজনৈতিক লাইন হিসাবে পরিচিত জনসমক্ষে একটি কমিউনিস্ট পার্টির অবস্থানের কঠোর আনুগত্য এবং প্রতিরক্ষা জড়িত।
আমেরিকান শিক্ষাবিদ হার্বার্ট কোহলের মতে, ১৯৪০-এর দশকের শেষের দিকে এবং ১৯৫০-এর দশকের গোড়ার দিকে নিউইয়র্কে বিতর্ক সম্পর্কে লেখাটি ' রাজনৈতিকভাবে সঠিক ' শব্দটি এমন কাউকে অপমানজনকভাবে বোঝাতে ব্যবহার করা হয়েছিল যার সিপি লাইনের প্রতি আনুগত্য সমবেদনাকে অগ্রাহ্য করে এবং এর ফলে খারাপ রাজনীতি সৃষ্টি হয়। এটি সমাজবাদীদের দ্বারা কমিউনিস্টদের বিরুদ্ধে ব্যবহার করা হয়েছিল। এর উদ্দেশ্য ছিল সমাজতন্ত্রীদের যারা সমতাবাদী নৈতিক ধারণায় বিশ্বাসী গোঁড়ামিবাদী কমিউনিস্টদের থেকে আলাদা করতে পারে। যারা তাদের নৈতিক উপাদান নির্বিশেষে দলীয় অবস্থানের পক্ষে রক্ষা করবে।" 
ঢিলেঢালাভাবে ব্যবহৃত, "পার্টি লাইন" শব্দগুচ্ছটি অ-দলীয় সংগঠন যেমন ধর্মীয় গোষ্ঠী, ব্যবসায়িক অফিস, বা একটি সামাজিক নেটওয়ার্ককেও উল্লেখ করতে পারে। যার একটি আধা-সরকারি সাংগঠনিক নীতি বা অবস্থান থাকতে পারে যা কোনো রাজনৈতিক দলের সাথে সম্পর্কিত নয়।
দলীয় কর্মপন্থা

একটি রাজনৈতিক দলের প্ল্যাটফর্ম (ইউএস ইংরেজি), পার্টি প্রোগ্রাম, বা পার্টি ম্যানিফেস্টো (ব্রিটিশ ও কমনওয়েলথ দেশে ইংরেজিতে পছন্দের শব্দ এটি) হল প্রধান লক্ষ্যগুলির একটি আনুষ্ঠানিক সেট, যা একটি রাজনৈতিক দল বা স্বতন্ত্র প্রার্থী দ্বারা সমর্থিত হয়। যাতে সাধারণের কাছে আবেদন করা যায়। জনসাধারণ, জটিল বিষয় বা সমস্যা সম্পর্কে সাধারণ জনগণের সমর্থন এবং ভোট সংগ্রহের চূড়ান্ত উদ্দেশ্যে থাকে। একটি রাজনৈতিক প্ল্যাটফর্মের একটি উপাদানকে প্রায়শই একটি প্লাঙ্ক বলা হয়। এটি পৃথক বিষয় সম্পর্কে মতামত এবং দৃষ্টিভঙ্গি দেয়। যেমন একটি দল, ব্যক্তি বা সংস্থার দ্বারা অনুষ্ঠিত হয়৷ "প্লাঙ্ক" শব্দটি একটি সামগ্রিক রাজনৈতিক প্ল্যাটফর্মের একটি উপাদানকে চিত্রিত করে। বোর্ড বা কাঠের তক্তা দিয়ে তৈরি একটি মৌলিক পর্যায়ের রূপক রেফারেন্স হিসাবে। রূপকটি তার আক্ষরিক উত্সে ফিরে যেতে পারে যখন জনসাধারণের বক্তব্য বা বিতর্ক আসলে একটি শারীরিক প্ল্যাটফর্মে অনুষ্ঠিত হয়।
সংবিধান দিবস (ভারত)

সংবিধান দিবস ( ), (যা জাতীয় আইন দিবস নামেও পরিচিত) প্রতিবছর ২৬ নভেম্বর পালিত হয়। ভারতের সংবিধান ১৯৪৯ খ্রিস্টাব্দের ২৬ নভেম্বর ভারতের গণপরিষদে গৃহীত হয়েছিল এবং ১৯৫০ খ্রিস্টাব্দের ২৬ জানুয়ারি কার্যকর হয়েছিল।
ভারত সরকার ২০১৫ খ্রিস্টাব্দের ১৯ নভেম্বর তারিখের এক গেজেট বিজ্ঞপ্তির মাধ্যমে ২৬ নভেম্বর তারিখটিকে সংবিধান দিবস হিসাবে ঘোষণা করে। ওই বছরের ১১ অক্টোবর ভারতের প্রধানমন্ত্রী নরেন্দ্র মোদি মুম্বাইয়ের দাদারে বি আর আম্বেদকরের 'স্ট্যাচু অফ ইকুয়ালিটি' ভিত্তিপ্রস্তর স্থাপনের সময় এই ঘোষণা করেন।
২০১৫ খ্রিস্টাব্দটি ছিল ভারতের সংবিধানের প্রণেতা ড. বি আর আম্বেদকর (১৪ এপ্রিল ১৮৯১ - ৬ ডিসেম্বর ১৯৫৬) এর ১২৫ তম জন্মবার্ষিকী বছর। ভারত সরকার বিশেষ গুরুত্ব দিয়ে বছরটি উদযাপনের সিদ্ধান্ত গ্রহণ করে। বর্ষব্যাপী উদযাপনের জন্য ভারতের প্রধানমন্ত্রীর সভাপতিত্বে একটি বিশেষ কমিটি গঠন করা হয়। আম্বেদকরের চিন্তা, ভাবনা ও ধারণা ছড়িয়ে দিতে সারা বছর ধরে বিভিন্ন মন্ত্রণালয় ও বিভাগ বিভিন্ন কর্মসূচি পালন করবে। তারই অঙ্গ হিসাবে ২০১৫ খ্রিস্টাব্দের ১১ অক্টোবর মুম্বাইয়ের দাদারে ইন্দু মিলস কম্পাউন্ডে আম্বেদকর স্মৃতিসৌধের ভিত্তিপ্রস্তর স্থাপনের সময় উদযাপনের অংশ হিসেবে, ভারতের প্রধানমন্ত্রী নরেন্দ্র মোদি ঘোষণা করেন যে ২৬ নভেম্বর "সংবিধান দিবস" হিসাবে পালিত হবে। ২০১৫ খ্রিস্টাব্দের ১৯ নভেম্বর ভারত সরকার গেজেট বিজ্ঞপ্তির মাধ্যমে আনুষ্ঠানিকভাবে দিবসটি উদযাপনের ঘোষণা দেয়।
প্রসঙ্গত উল্লেখ্য এই যে, বি আর আম্বেদকরের নেতৃত্বাধীন সংবিধান রচনার খসড়া কমিটির ৩৮৯ জন সদস্যের (১৫ জন মহিলা সদস্যসহ) কঠিন পরিশ্রমে রচিত হয়েছিল ভারতের সংবিধান। ১৯৪৯ খ্রিস্টাব্দের ২৬ নভেম্বর গণপরিষদে উপস্থিত সদস্যদের উচ্চস্বরে ও দীর্ঘায়িত সমর্থনে তৎকালীন রাষ্ট্রপতি ড. রাজেন্দ্র প্রসাদের সংবিধান পাশকে স্বাগত জানান হয়েছিল। সংবিধান পাশ হওয়ার পর প্রবীণ স্বাধীনতা সংগ্রামী যোদ্ধা দুই ভগিনী অরুণা আসফ আলী ও পূর্ণিমা বন্দ্যোপাধ্যায়ের "জনগণমন অধিনায়ক জয় হে, ভারত ভাগ্য বিধাতা" জাতীয় সঙ্গীত গাওয়ার মধ্য দিয়ে গণপরিষদের ঐতিহাসিক অধিবেশন শেষ হয়।<ref name="adda247">
আরহোপাল অ্যাট্রাক্স

বুটি রাংচিতি (বৈজ্ঞানিক নাম: "Arhopala atrax(Hewitson)") এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য। ভারতএ এই প্রজাতির কোনো উপ-প্রজাতি নেই।
বুটি রাংচিতি এর প্রসারিত অবস্থায় ডানার আকার ৩৪-৪০ মিলিমিটার দৈর্ঘের হয়।
এই প্রজাতি ভারত এর পশ্চিমবঙ্গ, ঝাড়খণ্ড, ওড়িশা, ছত্রিশগড়, মধ্যপ্রদেশ, হিমাচল প্রদেশ থেকে অরুণাচল প্রদেশ পর্যন্ত, নেপাল, ভুটান এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতলকালচে বেগুনী বর্ন (dusky purple) এবং কালচে বাদামী কোস্টাল, এপিকাল এবং টার্মিনাল বর্ডারযুক্ত। কোস্টাল বর্ডার সরু, টার্মিনাল বর্ডার অপেক্ষাকৃত চুড়া (২ মিলিমিটার) এপিকাল বর্ডার ৩.৫মিলিমিটার। পিছনের ডানার ডরসাল অংশ চুড়াভাবে কালচে অথবা ফ্যাকাশে বাদামী বর্নের। উভয় ডানার সিলিয়া অথবা প্বার্শরোয়া সাদা। পিছনের ডানা ছোট লেজযুক্ত।
ডানার নিম্নতলফ্যাকাশে অথবা ধূসর বাদামী এবং হালকা বেগুনী আভাযুক্ত। সামনের ডানায় ডিসকাল বন্ধনী সোজা (straight) এবং কালচে বাদামী। উক্ত ডিসকাল বন্ধনী বাইরের প্রান্তে ঢেউ খেলানো। কালচে বাদামী বর্নের একটি সাব-টার্মিনাল সরু বন্ধনী বর্তমান। উভয় ডানায় বেসাল এবং সাব-বেসাল অংশে কয়েকটি কালচে বাদামী বিন্দু এবং ক্ষুদ্র ছোপ চখে পড়ে। পিছনের ডানায় টর্নাস ফ্যাকাশে সবুজ আঁশে ছাওয়া।
সামনের ডানার উপরিতল কালচে বাদামী এবং ডানার বেসাল এবং খানিকটা ডিসকাল অংশ (সেল অতিক্রম করে খানিকটা) জুড়ে ফ্যাকাশে নীলচে বেগুনি বর্ন। পিছনের ডানায় নীলচে বেগুনি বর্ন শুধুমাত্র ডানার গোড়া (base) তে সীমাবন্ধ অথবা সম্পূর্ন অনুপস্থিত। ডানার নিম্নতল পুরুষ প্রকারের অনুরূপ।
বিপুল ভাবে ও প্রায় অধিকাংশ স্থানেই বন্টিত (widely distributed) এই প্রজাতির উড়ান দ্রুত, তবে সংক্ষিপ্ত (short flight)। সাধারনত ঝোপঝাড়পূর্ন অথবা জংগলা পরিবেশে পার্বত্য অঞ্চলে এবং সমতলেও এদের সক্রিয়তা লক্ষ্য করা যায়। সমতলভূমি অঞ্চলে (plains) উপযুক্ত পরিবেশে একমাত্র যে দুটি অথবা ওকব্লু প্রজাতির দেখা মেলে তাদের মধ্যে একটি বুটি রাংচিতি এবং অপরটি । পার্বত্য অঞ্চলে পাদদেশ থেকে ১৮৯০ মিটার উচ্চতা পর্যন্ত জানুয়ারী, মার্চ-আগস্ট এবং ডিসেম্বর মাসে এদের বিচরন চোখে পড়ে।
ঢাকার রিকশা ও রিকশাচিত্র

ঢাকার রিকশা একটি সাংস্কৃতিক আইকন যা শহরের দৃশ্যপটকে চিহ্নিত করে। এটি একটি সাধারণ পরিবহন মাধ্যম হিসাবে ব্যবহৃত হয়। তবে রিকশাচিত্র একটি শিল্পকর্ম বা শিল্পধারা হিসাবেও বিবেচিত হয়। এই শিল্পধারাটি তার বৈচিত্র্যতা, রঙের ব্যবহার এবং প্রাণবন্ততার জন্য পরিচিত। রিকশার গায়ে আঁকা রঙিন চিত্রগুলো শহরের সমৃদ্ধ ইতিহাস এবং সংস্কৃতির প্রতিফলন। 
রিকশাচিত্রের একটি দীর্ঘ ইতিহাস রয়েছে। এটি প্রথম ১৯ শতকের শেষের দিকে চীনে উদ্ভূত হয়েছিল। রিকশাগুলো তখন থেকেই দক্ষিণ-পূর্ব এশিয়ার অন্যান্য অংশে ছড়িয়ে পড়েছে। ঢাকায়, রিকশাচিত্রের ঐতিহ্য ১৯০০-এর দশকে শুরু হয়েছিল। রিকশাচিত্রের শিল্পীরা সাধারণত তাদের শিল্পের জন্য প্রাকৃতিক দৃশ্য, ধর্মীয় চিত্র এবং লোককাহিনী থেকে অনুপ্রেরণা নেন। তারা বিভিন্ন রঙ এবং আকার ব্যবহার করে তাদের চিত্রগুলোকে প্রাণবন্ত করে তোলে। রিকশাচিত্রের শিল্পীরা সাধারণত তাদের কাজের জন্য পেইন্ট, ব্রাশ এবং স্প্যাচুলা ব্যবহার করেন। রিকশাচিত্র শুধুমাত্র একটি সৌন্দর্যমূলক শিল্প নয়, এটি ঢাকার অর্থনীতির একটি গুরুত্বপূর্ণ অংশও। রিকশাচিত্রশিল্পীরা তাদের কাজের মাধ্যমে জীবিকা নির্বাহ করেন। তারা তাদের চিত্রগুলো বিক্রি করে বা রিকশা ভাড়া দিয়ে অর্থ উপার্জন করে।
২০২৩ সালে, ঢাকার রিকশা ও রিকশাচিত্রকে ইউনেস্কো অধরা সাংস্কৃতিক ঐতিহ্য তালিকায় অন্তর্ভুক্ত করে। এই স্বীকৃতি রিকশাচিত্রের শিল্পীদের এবং তাদের কাজের জন্য একটি গুরুত্বপূর্ণ অর্জন। এটি রিকশাচিত্রকে বিশ্বব্যাপী দর্শকদের কাছে নিয়ে আসতে এবং এই ঐতিহ্যকে সংরক্ষণে সহায়তা করবে।
নাসিরা আক্তার

নাসিরা আক্তার (জন্ম ১ ফেব্রুয়ারি ১৯৭২) জম্মু ও কাশ্মীরের কুলগাম থেকে একজন ভারতীয় উদ্ভাবক। সে স্কুল ছেড়ে দেয় এবং ভেষজ ব্যবহারে আগ্রহী হয়ে ওঠে। পলিথিন বায়োডিগ্রেডেবল করার উপায় তৈরি করতে আক্তার আট বছরেরও বেশি সময় ধরে কাশ্মীর ইউনিভার্সিটি সায়েন্স ইন্সট্রুমেন্টেশন সেন্টারে কাজ করেছেন। তিনি ২০০৮ সালে একটি অপ্রকাশিত ভেষজ ব্যবহার করে একটি সমাধান খুঁজে পান। ভেষজটি একটি পেস্টে তৈরি করা হয় এবং এটি পোড়ানোর আগে পলিথিনে প্রয়োগ করা হয়। পলিথিন কোন রিপোর্ট দূষণ ছাড়া নিষ্পত্তি করা হয়। তার কৃতিত্বের স্বীকৃতিস্বরূপ, তিনি ভারতের রাষ্ট্রপতি রাম নাথ কোবিন্দের কাছ থেকে ২০২২ সালের আন্তর্জাতিক নারী দিবসে নারী শক্তি পুরস্কার পেয়েছেন।
এশিয়া-প্রশান্ত মহাসাগরীয় অঞ্চল

এশিয়া-প্রশান্ত মহাসাগরীয় অঞ্চল বা এশিয়া-প্যাসিফিক (APAC) বলতে পশ্চিম প্রশান্ত মহাসাগর সংলগ্ন বিশ্বের অঞ্চলকে বোঝায়। প্রসঙ্গভেদে এই অঞ্চলের নিখুঁত সীমানা ভিন্ন হলেও পূর্ব এশিয়া, দক্ষিণপূর্ব এশিয়া এবং ওশেনিয়ার বিভিন্ন দেশ এই অঞ্চলের অন্তর্ভুক্ত। বৃহত্তর প্রসঙ্গের ক্ষেত্রে উত্তর, দক্ষিণ, মধ্য ও পশ্চিম এশিয়ার কিছু অংশ, এমনকি আমেরিকা অঞ্চলের প্রশান্ত মহাসাগর সংলগ্ন দেশকেও এর অন্তর্ভুক্ত করা হয়, যেমন নতুন বিশ্বের বিভিন্ন দেশ এশিয়া-প্রশান্ত মহাসাগরীয় অর্থনৈতিক সহযোগিতার (এপেক) সদস্য। ১৯৮০-এর দশক থেকে বাণিজ্য, অর্থনীতি ও রাজনীতিতে এই শব্দটি জনপ্রিয়। অর্থনীতিতে বৈচিত্র্য থাকার সত্ত্বেও এই অঞ্চলের বেশিরভাগ জাতিরাষ্ট্র উদীয়মান বাজার হিসাবে গণ্য। অনেকসময় "জাপান ব্যতীত এশিয়া-প্রশান্ত মহাসাগরীয় অঞ্চল" (APEJ) কথাটি প্রয়োজনীয় হিসেবে বিবেচনা করা হয়।
মানব সোনেজি

মানব সোনেজি একজন ভারতীয় অভিনেতা। তিনি আনন্দিবা অর এমিলিতে জামান চরিত্রে, কাতেলাল অ্যান্ড সন্স- এ ফিটকারি চরিত্রে, মেরে সাইতে- এ আলী এবং গুজরাট ১১-এ ভিকি চরিত্রে অভিনয়ের জন্য পরিচিত। 
সোনেজি ২০১৫ সালে পলক পে ঝলক টিভি সিরিয়ালের মাধ্যমে আত্মপ্রকাশ করেছিলেন। ২০১৭ সালে তিনি ওয়েব সিরিজ লাখো মে এক-এ হানসাল সাহু চরিত্রে অভিনয় করেছিলেন। ২০১৯ সালে সোনেজি টিভি সিরিজ মেরে সাই-এ আলী চরিত্রে এবং এবং ফিল্ম গুজরাট ১১-এ ভিকি চরিত্রে অভিনয় করেন। ২০২০ সালে তিনি কাতেলাল অ্যান্ড সন্স- এ ফিটকারি চরিত্রে অভিনয় করেছিলেন। তিনি ২০২১ সালে টিভি মিনি সিরিজ দিল-ই-কাউচে পাটকান চরিত্রে অভিনয় করেছিলেন। ২০২২ সালে, সোনেজি আনন্দিবা অর এমিলিতে জামান চরিত্রে অভিনয় করেছিলেন।
আরশ শাহ দিলবাগি

আরশ শাহ দিলবাগী (জন্ম ২৬ মার্চ, ১৯৯৮) একজন ভারতীয় বিজ্ঞানী, উদ্ভাবক এবং রোবোটিসিস্ট। তিনি অপারেশন রিসার্চ এবং ফিন্যান্সিয়াল ইঞ্জিনিয়ারিং অধ্যয়নরত প্রিন্সটন বিশ্ববিদ্যালয়ে স্নাতক সম্পন্ন করেন। তিনি আরিডোর প্রতিষ্ঠাতা যার সম্পর্কে খুব কমই প্রকাশ করা হয়েছে।
উমর নাসির

উমর নাসির একজন মালদ্বীপের রাজনীতিবিদ। তিনি একজন প্রাক্তন স্বরাষ্ট্রমন্ত্রী এবং ২০২৩ সালের মালদ্বীপের রাষ্ট্রপতি নির্বাচনে একজন স্বতন্ত্র প্রার্থী ছিলেন। আটজন প্রার্থীর মধ্যে চতুর্থ হয়েছেন তিনি। তিনি ২০০৮ এবং ২০১৩ সালেও একজন ব্যর্থ প্রার্থী ছিলেন।
নাসির মালদ্বীপের জাতীয় প্রতিরক্ষা বাহিনীতে চাকরি করতেন।
ইলিয়াস লাবিব

ইলিয়াস লাবীব (ধীভেহি: דביי : דביי: איליס לביב) একজন মালদ্বীপের রাজনীতিবিদ এবং সংসদ সদস্য। তিনি ২০২৩ সালের মালদ্বীপের রাষ্ট্রপতি নির্বাচনে ডেমোক্র্যাটস প্রার্থী হিসেবে মনোনীত হন এবং প্রথম রাউন্ডে তৃতীয় হন।